google/wiki40b huggingface dataset:
मुखपृष्ठ

विकिपीडिया पर आपका स्वागत है।

अपनी विकियात्रा आरम्भ करें
१,२२,९७८ लेखों में खोजें

निर्वाचित लेख

 वर्तमान
 पूर्व प्रदर्शित
 कालिंजर दुर्ग, भारतीय राज्य उत्तर प्रदेश के बांदा जिला स्थित एक दुर्ग है। बुन्देलखण्ड क्षेत्र में विंध्य पर्वत पर स्थित यह दुर्ग विश्व धरोहर स्थल खजुराहो से ९७.७ किमी दूर है। इसे  भारत के सबसे विशाल और अपराजेय दुर्गों में गिना जाता रहा है। इस दुर्ग में कई प्राचीन मन्दिर हैं। इनमें कई मंदिर तीसरी से पाँचवीं सदी गुप्तकाल के हैं। यहाँ के शिव मन्दिर के बारे में मान्यता है कि सागर-मन्थन से निकले कालकूट विष को पीने के बाद भगवान शिव ने यही तपस्या कर उसकी ज्वाला शांत की थी। कार्तिक पूर्णिमा के अवसर पर लगने वाला कतिकी मेला यहाँ का प्रसिद्ध सांस्कृतिक उत्सव है। भारत की स्वतंत्रता के पश्चात इसकी पहचान एक महत्वपूर्ण ऐतिहासिक धरोहर के रूप में की गयी है। वर्तमान में यह दुर्ग भारतीय पुरातत्त्व सर्वेक्षण विभाग के अधिकार एवं अनुरक्षण में है। विस्तार में...
 (निर्वाचित लेख  •  प्रत्याशी  •  पुरालेख)

आज का आलेख

 आज का आलेख
 पिछला आलेख
 संचिका स्थानांतरण प्रोटोकॉल (अंग्रेज़ी:फाइल ट्रांसफर प्रोटोकॉल, लघु:एफटीपी) एक नेटवर्क प्रोटोकॉल होता है जिसके द्वारा इंटरनेट आधारित टीसीपी/आईपी नेटवर्क पर संचिकाओं का आदान-प्रदान किया जाता है। इसे उपयोक्ता आधारित कूट (यूजर बेस्ड पासवर्ड) या अनॉनिमस यूजर एक्सेस के द्वारा काम में लाया जाता है। अब लगभग हर संस्थान में एफटीपी सर्वर होने से, यह व्यवस्था काम में नहीं आती है। अनेक हाल के वेब ब्राउजर और फाइल प्रबंधक एफटीपी सर्वरों से जुड़ सकते हैं। इससे दूर-दराज(रिमोट) से आने वाली संचिकाओं पर लोकल फाइलों जैसा ही कार्य हो सकता है। इसमें एफटीपी यूआरएल प्रयोग में लाया जाता है। संचिका भेजने के अन्य तरीके जैसे एसएफटीपी और एससीपी एफटीपी से नहीं जुड़े होते। इनकी पूरी प्रक्रिया में एसएसएच का प्रयोग होता है। विस्तार में...
 (प्रत्याशी)  •  (पुरालेख)

ज्ञानकोश

कैश साफ़ करें
सतप्रेम

सतप्रेम (1923-2007) श्री अरविन्द के एक प्रमुख शिष्य।
दरिया सगलोवा

व्यवसाय

सागरालोवा 2003 से नाटकीय प्रस्तुतियों और फिल्मों में दिखाई दी हैं। टीवी श्रृंखला हैप्पी टुगेदर ( रूसी : Счастливы вместе   से प्रसिद्ध भूमिका स्वेता बुकीना)।

व्यक्तिगत जीवन

21 जनवरी, 2011 को दरिया ने पुलिस अधिकारी कोन्स्टेंटिन मस्लेनिकोव से शादी की।    उनकी बेटी का जन्म 1 जुलाई, 2011 को हुआ था।
सरस्वती शिशु मंदिर

प्रथम सरस्वती शिशु मंदिर

1952 में संघ प्रेरणा से शिक्षा क्षेत्र को जीवन-साधना समझकर कुछ निष्ठावान लोग इस पुनीत कार्य में जुट गए। उन्होने नवोदित पीढ़ी को सुयोग्य शिक्षा और शिक्षा के साथ संस्कार देने के लिए “सरस्वती शिशु मंदिर” की आधारशिला गोरखपुर में में पक्की बाग़ में पांच रुपये मासिक किराये के भवन में रखी।इससे पूर्व कुरुक्षेत्र में 'गीता विद्यालय' की स्थापना 1946 में हो चुकी थी। मन की आस्था, ह्रदय का विकास, निश्चय की अडिगता तथा कल्पित स्वप्न को मन में लेकर कार्यकर्ताओं के साधना, तपस्या, परिश्रम व संबल के परिणामस्वरुप स्थान-स्थान पर “सरस्वती शिशु मंदिर” स्थापित होने लगे।
उत्तर प्रदेश में शिशु मंदिरों के संख्या तीव्र गति से बढ़ने लगी। इनके मार्गदर्शन एवं समुचित विकास के लिए 1958 में 'शिशु शिक्षा प्रबंध समिति' नाम से प्रदेश समिति का गठन किया गया। सरस्वती शिशु मंदिरों को सुशिक्षा एवं सद्संस्कारों के केन्द्रों के रूप में समाज में प्रतिष्ठा एवं लोकप्रियता प्राप्त होने लगी। अन्य प्रदेशों में भी जब विद्यालयों की संख्या बढ़ने लगी तो उन प्रदेशों में भी प्रदेश समितियों का गठन हुआ। पंजाब एवं चंडीगढ़ में सर्वहितकारी शिक्षा समिति, हरियाणा में हिन्दू शिक्षा समिति बनी। इसी प्रयत्न ने 1977 में अखिल भारतीय स्वरुप लिया और विद्या भारती संस्था का प्रादुर्भाव दिल्ली में हुआ। सभी प्रदेश समितियां विद्या भारती से सम्बद्ध हो गईं।
कांगसावती परियोजना

परियोजना का प्रारम्भ

कांगसावती परियोजना कांगसावती नदी पर बना हुआ है यह सिंचाई एवं जल विद्युत शक्ति प्रदान करने के लिए बनाया गया है कांगसावती पश्चिम बंगाल में है
चतुर उपकरण

चतुर उपकरण (smart device) ऐसा इलेट्रानिक उपकरण होता है जिसमें मानव प्रयोगकर्ताओं के साथ अंतःक्रिया करने की और स्वयं कार्य करने की कुछ क्षमता हो। अक्सर यह उपकरण नेटवर्क के द्वारा अन्य उपकरणों से ब्लूटूथ, नियर फील्ड कम्युनिकेशन, वाई-फ़ाई और अन्य तकनीकों के द्वारा जुड़े हुए होते हैं। वस्तु अंतरजाल में चतुर उपकरणों की महत्वपूर्ण भूमिका है। कुछ चतुर उपकरणों में कृत्रिम बुद्धि के गुण भी होते हैं। चतुर उपकरणों की श्रेणी में स्मार्टफ़ोन और टैबलेट भी शामिल हैं।
मुख्य मंत्री

मुख्य मंत्री भारत के प्रांतों का राजनैतिक प्रमुख होता है।
तिब्बतन टेरियर

इतिहास

तिब्बतन टेरियर शताब्दियों से तिब्बत का सबसे पवित्र (अंग्रेजी में होली डॉग) पालतू जानवर माना जाता है। इसके बारे में आम मान्यता है कि यह हिमालय पर्वत की ऊँची चोटियों पर रहने वाले सन्यासी लोगों के नितान्त व्यक्तिगत सानिध्य में रहने और एक कमाण्डो की भाँति उनकी व्यक्तिगत सुरक्षा के लिये प्रकृति द्वारा प्रदत्त एक ईश्वरीय रचना है। चूँकि यह प्राणी मूक रहकर भी मनुष्य की हिन्दी भाषा के कमाण्ड (आदेश) बहुत अच्छी तरह समझता है और परिवार में एक बच्चे की तरह रहता है अत: संन्यासी इसकी चिन्ता भी ठीक उसी तरह से करते हैं जैसे किसी शिशु की देखभाल की जाती है। महाभारत में एक कथा आती है कि स्वर्गारोहण के समय युधिष्ठिर के साथ अन्त तक केवल उनका स्वामिभक्त कुत्ता ही जा सका था। यहाँ तक कि उनकी पत्नी व अन्य सभी भाई पर्वत शिखरों के उस दुर्गम सफर में एक एक कर काल के गाल में समा गये थे। सम्भवत: यह उसी नस्ल का कुत्ता रहा होगा जो हिमालय की दुर्गम चोटियों पर सुरक्षित बचा रहा। 
प्राचीन तिब्बत का रहने वाला कोई भी तिब्बती जिसके पास यह कुत्ता हो किसी भी कीमत पर उसे बेचता नहीं। क्योंकि उन लोगों की ऐसी आम धारणा है कि यह कुत्ता अत्यधिक भाग्यशाली होता है। यही नहीं, इसके साथ किसी भी प्रकार का दुर्व्यवहार करना मारना पीटना भी पाप कर्म माना जाता है। और तो और इसकी मादा का किसी अन्य प्रजाति के कुत्ते से कृत्रिम गर्भाधान कराना भी वर्जित है। यदि धोखे से किसी अन्य प्रजाति के कुत्ते से क्रॉस (अंग्रेजी में मिसमैचिंग) हो भी जाय तो पैदा होने वाले बच्चे कभी जीवित नहीं रहते चौबीस घण्टे के अन्दर अन्दर ही मर जाते हैं।
इसके पिल्ले बेचे नहीं जाते बल्कि उन्हें उपहार में ही दिया जाता है। पहला कुता जो यूरोप के देशों में पहुँचा उसे किसी तिब्बती ने ही गिफ्ट किया था। कहते हैं कि इसका पिल्ला गिफ्ट करने से घर में सुख व समृद्धि अपने आप आती है।

रंग

यूँ तो इस नस्ल के कुत्ते काले अथवा भूरे रंग के ही होते हैं किन्तु सुनहरी भूरे रंग का तिब्बतन टेरियर देखने में सबसे आकर्षक लगता है। इसकी नाक काली और आँखें चमकीली व काली ही होती हैं। इसके अलावा काले भूरे व सफेद रंग के मिले जुले बालों वाले तिरंगे कुत्ते भी इसी नस्ल में पाये जाते हैं।

स्वभाव

इस नस्ल के कुत्तों का स्वभाव यूँ तो अत्यन्त मृदु होता है परन्तु आक्रोश के समय ये अत्यधिक उग्र हो जाते हैं। यह छोटे बच्चों को माँ से भी अधिक प्यार करते हैं और कभी बर्दाश्त नहीं करते कि कोई उन्हें डाँटे या मारे। ऐसी स्थिति उत्पन्न होने पर यह मारने वाले को काट भी सकते हैं चाहे उस बच्चे की अपनी माँ ही क्यों न हो। किसी भी अजनबी व्यक्ति के घर में घुसते ही ये उसके समीप इस प्रकार बैठ जाते हैं कि यदि वह इनके मालिक पर हमला करे तो आसानी से उसे काट सकें।

आयु

ब्रिटेन के एक केनेल क्लब द्वारा कराये गये सर्वेक्षण में यह पाया गया कि वैसे तो इस नस्ल के आम कुत्तों की औसत आयु 12 वर्ष ही होती है परन्तु पाँच में से एक अर्थात बीस प्रतिशत तिब्बतन टेरियर 15 वर्ष या उससे भी अधिक जीते हैं। अभी तक सबसे अधिक आयु तक जीवित रहने वाला तिब्बतन टेरियर सवा अठारह (18.25) वर्ष का था।
भुवनेश्वर रेलवे स्टेशन

भुवनेश्वर रेलवे स्टेशन भुवनेश्वर शहर का रेलवे स्टेशन है।
तुवालुवी राजतंत्र

राजपरिवार

संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान
नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार  में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।

उत्तराधिकार

राष्ट्रमण्डल प्रदेशों के बीच का संबंध इस प्रकार का है की उत्तराधिकार को अनुशासित करने वाले किसी भी बिधान का सारे देशों की एकमत स्वीकृति आवश्यक है। यह बाध्यता वेस्टमिंस्टर की संविधि, १९३१ द्वारा लागु की गयी थी। सिंघासन पर उत्तराधिकार, विभिन्न ऐतिहासिक संविधिओं द्वारा अनुशासित है। ऐतिहासिक रूप से उत्तराधिकार को पुरुष-वरियति सजातीय ज्येष्ठाधिकार के सिद्धान्त द्वारा अनुशासित किया जाता रहा है, जिसमे पुत्रों को ज्येष्ठ पुत्रियों पर प्राथमिकता दी जाती रही है, तथा एक ही लिंग के ज्येष्ठ संतानों को पहली प्राथमिकता दी जाती है। 
उत्तराधिकार संबंधित नियम केवल संसदीय अधिनियम द्वारा परिवर्तित किये जा सकते हैं, जिन्हें सारे प्रजाभूमियों की स्वीकृति समेत पारित होना अनिवार्य है। २०११ में राष्ट्रमण्डल की बैठक में ब्रिटिश प्रधानमंत्री डेविड कैमरून ने यह घोषणा की थी कि तमाम राष्ट्रमण्डल प्रदेश पुरुष प्राथमिकता की परंपरा को समाप्त करने के लिए राज़ी हो गए हैं, तथा भविष्य के शासकों पर कैथोलिक व्यक्तियों से विवाह करने पर रोक को भी रद्द करने पर सब की स्वीकृति ले ली गयी थी। परंतु क्योंकि ब्रिटिश अधिराट् चर्च ऑफ़ इंग्लैंड के प्रमुख भी होते हैं, अतः कैथोलिक व्यक्तियों को सिंघासन उत्तराधिकृत करने पर रोक लगाने वाले विधान को यथास्त रखा गया है। इस विधेयक को २३ अप्रैल २०१३ को शाही स्वीकृति मिली, तथा सारे राष्ट्रमण्डल प्रदेशों में सम्बंधित विथान पारित होने के पश्चात् मार्च २०१५ को यह लागू हुआ। सिंघासन का कोई उत्तराधिकारी, स्वेच्छा से अपना उत्तराधिकार त्याग नहीं कर सकता है।

वित्त

तुवालू की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।

कार्यपद के कर्तव्य

सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
आर के लक्ष्मण

जन्म और बाल्यावस्था

आर॰के॰ लक्ष्मण का जन्म मैसूर में सन् १९२१ में हुआ। उनके पिता प्रधानाचार्य थे और लक्ष्मण उनकी छः सन्तानों में सबसे छोटे थे। उनके एक बड़े भाई आर॰के॰ लक्ष्मण उपन्यासकार के रूप में प्रसिद्ध हुये। लक्ष्मण पाइड पाइपर ऑफ़ डेल्ही (दिल्ली का चितकबरा मुरलीवाला) से प्रसिद्ध हुये।
उन्हें प्रसिद्धि मिलने से पूर्व ही द स्ट्रैंड, पंच, बायस्टैंडर, वाइड वर्ल्ड और टिट-बिट्स जैसी पत्रिकाओं में चित्रकारी का कार्य कर चुके थे। शीघ्र ही उन्होंने अपने उपर, फूलों पर, अपने घर की दिवारों पर और विद्यालय में अपने अध्यापकों का विरूप-चित्रण आरम्भ कर दिया; उनकी पीपल का पता चित्रित करने की एक अध्यापक ने प्रशंसा की और उन्हें एक कलाकार नजर आने लगा। इसके अलावा उनपर एक शुरुआती प्रभाव विश्व-प्रसिद्ध ब्रितानी कार्टूनकार डेविड लो का पड़ा।

आरम्भ में

लक्ष्मण का प्रारम्भिक कार्य स्वराज्य और ब्लिट्ज़ नामक पत्रिकाओं सहित समाचार पत्रों में रहा। उन्होंने मैसूर महाराजा महाविद्यालय में पढ़ाई के दौरान अपने बड़े भाई आर॰के॰ नारायण कि कहानियों को द हिन्दू में चित्रित करना आरम्भ कर दिया तथा स्थानीय तथा स्वतंत्र के लिए राजनीतिक कार्टून लिखना आरम्भ कर दिया। लक्ष्मण कन्नड़ हास्य पत्रिका कोरवंजी में भी कार्टून लिखने का कार्य किया। यह पत्रिका १९४२ में डॉ॰ एम॰ शिवरम स्थापित की थी, इस पत्रिका के संस्थापक एलोपैथिक चिकित्सक थे तथा बैंगलोर के राजसी क्षेत्र में रहते थे। उन्होंने यह मासिक पत्रिका विनोदी, व्यंग्य लेख और कार्टून के लिए यह समर्पित की। शिवरम अपने आप में प्रख्यात कन्नड हास्य रस लेखक थे। उन्होंने लक्ष्मण को भी प्रोत्साहित किया।
लक्ष्मण ने मद्रास के जैमिनी स्टूडियोज में ग्रीष्मकालीन रोजगार आरम्भ कर दिया। उनका प्रथम पूर्णकालिक व्यवसाय मुम्बई की द फ्री प्रेस जर्नल के राजनीतिक कार्टूनकार के रूप में की थी। इस पत्रिका में बाल ठाकरे उनके साथी काटूनकार थे। लक्ष्मण ने द टाइम्स ऑफ़ इंडिया, बॉम्बे से जुड़ गये तथा उसमें लगभग पचास वर्षों तक कार्य किया। उनका "कॉमन मैन" चरित्र प्रजातंत्र के साक्षी के रूप में चित्रित हुआ।

व्यक्तिगत जीवन

लक्ष्मन का पहला विवाह भारतनाट्यम नर्तकी और फ़िल्म अभिनेत्री कुमारी कमला लक्ष्मण के साथ हुआ। कुमारी कमला ने अपना फ़िल्मी कैरियर बाल-कलाकार के रूप में आरम्भ किया था। उनके तलाक के समय तक उनकी कोई सन्तान नहीं थी तथा लक्ष्मण ने दूसरा विवाह कर लिया। उनकी दुसरी पत्नी का नाम भी कमला लक्ष्मण ही था। वो एक लेखिका तथा बाल-पुस्तक लेखिका थीं। लक्ष्मण ने "द स्टार आई नेवर मेट" नामक कार्टून शृंखला और फ़िल्म पत्रिका फिल्मफेयर में अपनी दूसरी पत्नी कमला लक्ष्मण का "द स्टार आई ऑनली मेट" शीर्षक से कार्टून चित्रित किया। दम्पति के एक पुत्र हुआ।
सितम्बर २००३ में, उनके बायें भाग को लकवा मार गय। उन्होंने आंशिक रूप से इसके प्रभावों से मुक्ति प्राप्त कर लिया। २० जून २०१० की शाम को लक्ष्मण को मुम्बई के ब्रीच कैंडी अस्पताल में भर्ति करवाया गया और बाद में पुणे स्थानान्तरित किया गया।
अक्टूबर २०१२ में लक्ष्मण ने पुणे में अपना ९१वाँ जन्मदिन मनाया। शिव सेना प्रमुख बाल ठाकरे, वैज्ञानिक जयन्त नार्लीकर तथा सिम्बायोसिस विश्वविद्यालय के कुलपति एस॰बी॰ मजुमदार ने भी इसमें भाग लिया।
रामसर

रामसर (फ़ारसी: رامسر, रानसर; अनौपचारिक रूप: सख्त सर) ईरान के माज़ंदरान प्रांत के रामसर काउंटी की राजधानी है। वर्ष २०१२ में इसकी कुल आबादी ३३,०१८ थी जिसमें ९४२१ महिलायें थी।
सृजनगाथा

सृजनगाथा हिन्दी की एक ऑनलाइन वेब पत्रिका है। इसके संपादक जय प्रकाश मानस हैं।
महेश कुमार गुप्ता (दीपू )

महेश कुमार गुप्ता बुंदेलखंड के हमीरपुर जिले के सुमेरपुर कस्बे के निवासि है यह वर्तमान नगर उद्योग व्यापार मंडल अध्यक्ष हैं इन्होंने समाज के लिए बहुत सी लड़ाइयां लड़ी हैं 2010 से लगातार व्यापार मंडल अध्यक्ष पद पर कार्यरत हैं सुमेरपुर में चल रही इंटरसिटी एक्सप्रेस इन्होंने बिजली पानी रेलवे से संबंधित समस्याओं के लिए आमरण अनशन क्रमिक अनशन आदि कई प्रकार के आंदोलन किए हैं इन्होंने 2017 में नगर पंचायत के चुनाव में निर्दलीय उम्मीदवार के रूप में चुनाव लड़कर लगभग 2000 वोट पाकर समस्त राष्ट्रीय पार्टियों के प्रत्याशियों को टक्कर दी यह सुमेरपुर के गरीब निचले स्तर के लोगों के बहुचर्चित नेता है यह सुमेरपुर के समस्त  सामाजिक कार्यों में आगे रहते हैं
बड़े मियाँ छोटे मियाँ

संक्षेप

ये कहानी दो दोस्तों, अर्जुन सिंह (अमिताभ बच्चन) और प्यारे मोहन (गोविंदा) की है। दोनों पुलिस इंस्पेक्टर हैं और अर्जुन की बहन, सीमा (रवीना टंडन) और प्यारे मोहन एक दूसरे से प्यार करते रहते हैं। वहीं अर्जुन की कोई प्रेमिका नहीं होती है। इनका जीवन बस इसी तरह चलते रहता है।
जोरावर (परेश रावल) हथियारों और हीरे की तस्करी करने वाला अपराधी है, जो अपने आप को मूर्ति बनाने वाला बता कर अपनी काली करतूत छुपा लेता है। एक दिन होटल में उसे पता चलता है कि कोई उसकी जासूसी कर रहा है। वो उसे पकड़ लेता है और उसकी हत्या कर देता है। उसकी हत्या होते उसकी दोस्त, नेहा (रम्या कृष्णन) देख लेती है। वो डर कर पुलिस को फोन करती है और प्यारे के बारे में पुछती है, पर उस समय प्यारे पुलिस स्टेशन में नहीं होता है तो अर्जुन अपने आप को प्यारे बोल कर उससे बात करता है।
औद्योगिक अभियान्त्रिकी

औद्योगिक इंजीनियरी (Industrial engineering) इंजीनियरी की वह शाखा है जो जटिल प्रक्रमों तथा निकायों के इष्‍टतमीकरण से सम्बन्धित है। यह लोगों, धन, ज्ञान, सूचना, उपकरण, ऊर्जा, सामान आदि के एकीकृत निकाय के विकास, सुधार, कार्यान्वयन तथा मूल्यांकन से सम्बन्धित है।
डुकिया

डुकिया एक जाट गोत्र है।
खलीफा बिन जायद अल नाहयान

खलीफा बिन जायद अल नाहयान (अरबी: خليفة بن زايد بن سلطان آل نهيان‎‎; जन्म: 1948) जिन्हें शेख खलीफा के नाम से भी जाना हैं, संयुक्त अरब अमीरात के अध्यक्ष हैं।
शिराज अंतर्राष्ट्रीय हवाई अड्डा

शिराज अंतर्राष्ट्रीय हवाई अड्डा (IATA: SYZ , ICAO: OISS) शिराज, ईरान में स्थित है। यह फ़ार्स प्रांत का मुख्य अंतरराष्ट्रीय हवाई अड्डा है।
2005 में नवीकरण और पुनर्विकास काम के बाद, शिराज हवाई अड्डा इमाम खुमैनी अंतर्राष्ट्रीय हवाई अड्डे (तेहरान) के बाद ईरान में दूसरा सबसे विश्वसनीय और आधुनिक हवाई अड्डे के रूप में पहचाना गया था।
कंगना राणावत

व्यक्तिगत जीवन

इनका जन्म हिमाचल प्रदेश में हुआ। दिल्ली में अस्मिता थिएटर ग्रुप के साथ अपने अभिनय कैरियर की शुरुआत की। कंगना राणावत ने सुप्रसिद्ध रंगमंच निर्देशक अरविन्द गौड़ के अंतर्गत प्रशिक्षण प्राप्त किया। कंगना ने अरविन्द की थियेटर कार्यशाला में इंडिया हैबिटेट सेंटर में भाग लिया और कई नाटकों में अभिनय किया। अरविन्द गौड़ के साथ उनका पहला नाटक गिरीश कर्नाड का रक्त् कल्याण था।

फिल्मी सफर

28 मार्च 2016 को, ‘तनु वेड्स मनु रिटर्न्स’में शानदार अभिनय के लिए कंगना को राष्ट्रीय पुरस्कार दिया गया
वैवस्वत मनु

इतिहास

वेद, पुराणों और अन्य धर्मग्रंथों के साथ वैज्ञानिक शोधों व अध्ययनों से ज्ञात होता है कि मनुष्य व अन्य जीव-जंतुओं की वर्तमान आदि सृष्टि हिमालय के आसपास की भूमि पर हुई थी जिसमें तिब्बत का सर्वधिक महत्त्व है। हिमालय के पास होने के कारण पूर्व में भारत वर्ष को हिमवर्ष भी कहा जाता था। वेद-पुराणों में तिब्बत को त्रिविष्टप कहा गया है। महाभारत के महाप्रस्थानिक पर्व में स्वर्गारोहण में स्पष्ट किया गया है कि तिब्बत हिमालय के उस राज्य को पुकारा जाता था जिसमें नंदनकानन नामक देवराज इंद्र का देश था। इससे सिद्ध होता है कि इंद्र स्वर्ग में नहीं धरती पर ही हिमालय क्षेत्र में रहते थे।
पूर्व में यह धरती जल प्रलय के कारण जल से ढँक गई थी। कैलाश, गोरी-शंकर की चोटी तक पानी चढ़ गया था। इससे यह सिद्ध होता है कि संपूर्ण धरती ही जलमग्न हो गई थी। कई माह तक वैवस्वत मनु द्वारा नाव में ही गुजारने के बाद उनकी नाव गौरी-शंकर के शिखर से होते हुए नीचे उतरी। गोरी-शंकर जिसे माउंट एवरेस्ट शिखर भी कहा जाता है, विश्व में सबसे ऊँचा, बर्फ से ढँका हुआ और ठोस पहाड़ है। तिब्बत में धीरे-धीरे जनसंख्या वृद्धि और वातावरण में तेजी से होते परिवर्तन के कारण वैवस्वत मनु की संतानों ने अलग-अलग भूमि की बढ़ना आरंभ किया। विज्ञान के अनुसार भी पहले पृथ्वी के सभी महाद्वीप इकट्ठे थे। अर्थात अमेरिका द्वीप इधर अफ्रीका और उधर चीन तथा रूस से जुड़ा हुआ था। अफ्रीका भारत से जुड़ा हुआ था। धरती की घूर्णन गति और भू-गर्भीय परिवर्तन के कारण धरती द्वीपों में बँट गई।

संतानों का विस्तार

इस जुड़ी हुई धरती पर ही हिमालय की निम्न श्रेणियों को पार कर मनु की संतानें कम ऊँचाई वाले पहाड़ी विस्तारों में बसती गईं। फिर जैसे-जैसे समुद्र का जल स्तर घटता गया वे और भी मध्य भाग में आते गए। दक्षिण के इलाके तो जलप्रलय से जलमग्न ही थे। लेकिन बहुत काल के बाद धीरे-धीरे जैसे-जैसे समुद्र का जलस्तर घटा मनु का कुल पश्चिमी, पूर्वी और दक्षिणी मैदान और पहाड़ी प्रदेशों में फैल गए। जो हिमालय के इधर फैलते गए उन्होंने ही अखंड भारत की सम्पूर्ण भूमि को ब्रह्मावर्त, ब्रह्मार्षिदेश, मध्यदेश, आर्यावर्त एवं भारतवर्ष आदि नाम दिए। जो इधर आए वे सभी मनुष्य आर्य कहलाने लगे। यही लोग साथ में वेद लेकर आए थे। इसी से यह धारणा प्रचलित हुई कि देवभूमि से वेद धरती पर उतरे। स्वर्ग से गंगा को उतारा गया आदि अनेक धारणाएँ।
इन आर्यों के ही कई समूह अलग-अलग झुंडों में पूरी धरती पर फैल गए और वहाँ बस कर भाँति-भाँति के धर्म और संस्कृति आदि को जन्म दिया। मनु की संतानें ही आर्य-अनार्य में बँटकर धरती पर फैल गईं। पूर्व में यह सभी देव-दानव कहलाती थीं। इस धरती पर आज जो भी मनुष्य हैं वे सभी वैवस्वत मनु की ही संतानें हैं इस विषय में विद्वानों में मतभेद हैं।
रोशनी शेट्टी

रोशनी शेट्टी एक भारतीय अभिनेत्री हैं। यह अपने अभिनय की शुरुआत प्यार की ये एक कहानी से शुरू की। इसके बाद कलर्स के धारावाहिक कैरी में ललली की भूमिका निभाई। उसके बाद बड़ी देवरानी में मनभरी पोद्दार के किरदार में नजर आईं।
समुत साखोन प्रान्त

नामोत्पत्ति

"समुत" थाई भाषा में संस्कृत के "समुद्र" शब्द का रूप है। "साखोन" शब्द की उत्पत्ति संस्कृत के "सागर" शब्द से हुई है।
न्यूज़ एक्सप्रेस

न्यूज़ एक्सप्रेस एक हिंदी समाचार चैनल था। इस चैनल का मुख्यालय नोएडा में था। विनोद कापड़ी और मुकेश कुमार इस चैनल के संपादक रहे।
ख़ाचीतरख़ान

ख़ाचीतरख़ान (तातार: Хаҗитархан, अंग्रेज़ी: Xacitarxan) या हाजी तरख़ान (Haji Tarkhan) दक्षिण-पूर्वी यूरोप में वोल्गा नदी के किनारे बसा एक मध्यकालीन शहर था जो आधुनिक आस्त्राख़ान शहर से १२ किमी उत्तर में स्थित था। इस नगर का ज़िक्र ऐतिहासिक वर्णनों में सबसे पहले सन् १३३३ ईस्वी में मिलता है और १३वीं और १४वीं शताब्दियों में यह सुनहरे उर्दू ख़ानत का एक अहम व्यापारिक और राजनैतिक केंद्र था। १३९५ में तैमूर में इसे जलाकर नष्ट कर दिया लेकिन इसका पुनर्निर्माण हुआ और १४५९ में यह आस्त्राख़ान ख़ानत की राजधानी बना। १५४७ में इसपर क्राइमियाई ख़ानत के साहिब गिरेय (Sahib Giray) नामक ख़ान का क़ब्ज़ा हो गया। १५५६ में इसे रूस के त्सार इवान भयानक (Ivan the Terrible) ने हमला करके जला डाला। अब इस से कुछ दूर पर आधुनिक रूस का आस्त्राख़ान शहर है।

नाम का उच्चारण

'ख़ाचीतरख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। तातार भाषा और रूसी भाषा में कभी-कभी इसे 'ख़ाझ़ीतरख़ान' भी उच्चारित किया जाता है। इसमें बिंदु वाले 'झ़' के उच्चारण पर भी ध्यान दें, क्योंकि यह 'झ', 'ज' और 'ज़' से अलग है और अंग्रेज़ी के 'टेलिविझ़न' (television) और 'मेझ़र' (measure) शब्दों में आने वाली 'झ़' की ध्वनि है।
हिमाचल प्रदेश की अर्थव्यवस्था

हिमाचल प्रदेश में धार्मिक स्थलों से भी आय होती है।
अधिकतर हिन्दु देवियों के मंदिर जैसे ज्वालादेवी ,चिन्तपूर्णी देवी, चामुण्डादेवी, नैनादेवी आदि ।
प्रतिवर्ष यहाँ लाखों की संख्या में यात्री आते है जिससे बस,होटल,भोजनालयों,दुकानदारों आदि को करोड़ों रुपयों की मासिक आमदनी होती है ।
अतः नौ देवियों के तीर्थ स्थल की हिमाचल प्रदेश की अर्थ व्यवस्था में अहम भूमिका है ।
ओमयोगी कोटा
१९०७ ईसा पूर्व

१९०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हंगू ज़िला

हंगू (उर्दू: ہنگو‎, पश्तो: هنګو‎, अंग्रेज़ी: Hangu) पाकिस्तान के ख़ैबर-पख़्तूनख़्वा प्रांत का एक ज़िला है। यह कोहाट ज़िले के पश्चिम में और करक ज़िले के उत्तर-पश्चिम में स्थित है। इसकी उत्तरी सीमा ओरकज़​ई एजेंसी, पश्सिमोत्तरी सीमा कुर्रम एजेंसी और दक्षिणी सीमा उत्तरी वज़ीरिस्तान से लगती है जो तीनों पाकिस्तान के संघ शासित क़बाईली क्षेत्र में आते हैं।

विवरण

हंगू ज़िले में सन् १९९८ में ३,१४,५२९ लोगों की आबादी थी। इसका क्षेत्रफल क़रीब १,०९७ वर्ग किमी है। ३० जून १९९६ तक यह कोहाट ज़िले का हिस्सा था, लेकिन उस दिन इसे एक अलग ज़िले का दर्जा दे दिया गया। ख़्वाजा ख़िज़र (उर्फ़ जौज़रा) नाम का गाँव अब इन दोनों ज़िलों की आपसी सीमा है। इसकी राजधानी भी हंगू नामक शहर है। यहाँ के लोग बंगश और अन्य क़बीलों के पठान हैं और इस पूरे क्षेत्र में पश्तो बोली जाती है।
गंगखर पुनसुम

नामार्थ

भूटान की जोंगखा भाषा (जो तिब्बती भाषा से सम्बन्धित है) में "गंगखर पुनसुम" का अर्थ "तीन धर्म/आत्मिक भाईयों का श्वेत पर्वत" है।
जंगली सुअर

हिन्दू पौराणिक कथा में

हिन्दू धर्म में भगवान विष्णु ने दशावतार में से एक अवतार वराहावतार में इस पशु के रूप में ही अवतरण कर पृथ्वी को पाताल से बाहर निकाला था।
कपीश

कपीश एनिमेशन्स (Kapish Animations) बच्चों की पढाई से सम्बंधित साफ्टवेयर हिंदी में तैयार करती है। इन सोफ्टवेयर को वेबसाइट *कपीश एनिमेशन्स पर भी देखा जा सकता है। यह कंपनी बच्चों के मनोरंजन के लिए गेम (game) भी तैयार करती है।
धनवन्ती राम राव

धनवन्ती राम राव (1893-1987) कश्मीर की एक प्रमुख सामाजिक कार्यकर्त्ता और सुधारक थीं।
बेलाबो उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

बेलाबो उपजिला बांग्लादेश के मध्य में स्थित, ढाका विभाग के नरसिंदी जिले में स्थित है।
१७८३ ईसा पूर्व

१७८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रदेश

यह लेख शासन/स्थान सम्बन्धित प्रदेश हेतु लिखा है। हिन्दू लम्बाई गणना की इकाई प्रदेश हेतु देखें: प्रदेश (इकाई)

भारत में शासन के लिये द्वितीय स्तर (राष्ट्र के नीचे) की इकाई को प्रदेश या प्रांत कहा जाता है। इस शब्द का चलन भारत के आंग्लकृत एकीकरण के बाद (अतएव स्वतंत्र भारत में भी) हुआ। हालाँकि संविधान व अन्य शासकीय पत्रों में "राज्य" शब्द ज्यादा प्रयुक्त होता है।
यह शब्द कई राज्यों के नामों में भी जुड़ा हुआ है। उदाहरणतया ‍मध्य प्रदेश, उत्तर प्रदेश, अरुणांचल प्रदेश आदि।